CELEX: 32020R0205
Language: mt
Date: 2020-02-14 00:00:00
Title: Regolament tal-Kummissjoni (UE) 2020/205 tal-14 ta’ Frar 2020 li jemenda r-Regolament (KE) Nru 2073/2005 fir-rigward tas-Salmonella fil-laħam tar-rettili (Test b’rilevanza għaż-ŻEE)

17.2.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 43/63
               
            
         REGOLAMENT TAL-KUMMISSJONI (UE) 2020/205
         tal-14 ta’ Frar 2020
         li jemenda r-Regolament (KE) Nru 2073/2005 fir-rigward tas-Salmonella fil-laħam tar-rettili
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 852/2004 tal-Parlament Ewropew u tal-Kunsill tad- 29 ta’ April 2004 dwar l-iġjene tal-oġġetti tal-ikel (1), u b’mod partikolari l-Artikolu 4(4) tiegħu,
         Billi:
         
                     (1)
                  
                  
                     Ir-Regolament tal-Kummissjoni (KE) Nru 2073/2005 (2) jistipula l-kriterji mikrobijoloġiċi għal ċerti mikroorganiżmi u r-regoli ta’ implimentazzjoni li jridu jikkonformaw magħhom l-operaturi tan-negozju tal-ikel fir-rigward tar-rekwiżiti ġenerali u speċifiċi tal-iġjene msemmija fl-Artikolu 4 tar-Regolament (KE) Nru 852/2004.
                  
               
                     (2)
                  
                  
                     B’mod partikolari, ir-Regolament (KE) Nru 2073/2005 jistabbilixxi l-kriterji tas-sikurezza tal-ikel li jiddefinixxu l-aċċettabbiltà ta’ prodott jew ta’ lott ta’ oġġetti tal-ikel li japplikaw għall-prodotti mqiegħda fis-suq. Dak ir-Regolament ma jipprevedix il-kriterji tas-sikurezza tal-ikel għal-laħam tar-rettili.
                  
               
                     (3)
                  
                  
                     Il-“European Union summary report on trends and sources of zoonoses, zoonotic agents and food-borne outbreaks in 2016” (3) ippubblikat mill-Awtorità Ewropea dwar is-Sigurtà fl-Ikel (EFSA) u ċ-Ċentru Ewropew għall-Prevenzjoni u l-Kontroll tal-Mard jiddikjara li s-salmonellożi tal-bnedmin hija t-tieni marda li tinġarr fl-ikel l-aktar irrappurtata mill-mard fil-bnedmin fl-Unjoni b’madwar 95 000 każ irrappurtat kull sena.
                  
               
                     (4)
                  
                  
                     Fl-2007, l-EFSA adottat opinjoni xjentifika dwar ir-riskji għas-saħħa pubblika involuti fil-konsum uman tal-laħam tar-rettili (4) skont liema r-rettili huma magħrufin sew bħala reservoirs għall-ispeċijiet tas-Salmonella. L-opinjoni xjentifika tirrieżamina l-prattiki tal-biedja u tosserva rata għolja u ddokumentata tat-trasport ta’ trasportaturi ta’ pjanti ħajjin li hija riflessa f’rata ta’ kontaminazzjoni daqstant għolja fil-laħam frisk u ffriżat tagħhom. L-opinjoni xjentifika tikkonkludi li s-Salmonella titqies li hija l-aktar periklu batterjali rilevanti li jista’ jseħħ fil-laħam tar-rettili u tikkostitwixxi riskju sinifikanti għas-saħħa pubblika.
                  
               
                     (5)
                  
                  
                     Il-produzzjoni tal-laħam tar-rettili fl-Unjoni hija limitata, iżda skont id-data disponibbli fil-bażi ta’ data ta’ referenza tal-Eurostat għall-istatistika dettaljata dwar il-kummerċ internazzjonali fl-oġġetti (Comext) (5), l-importazzjonijiet minn pajjiżi terzi ta’ laħam frisk, imkessaħ jew iffriżat u ġewwieni li jittiekel tar-rettili wrew xejra ’l fuq matul dawn l-aħħar għaxar snin b’żieda ta’ aktar minn 50 % fil-kwantità importata matul il-perjodu 2007–2017 u medja ta’ importazzjoni annwali fl-Unjoni ta’ kważi 100 tunnellata.
                  
               
                     (6)
                  
                  
                     Fid-dawl tar-riskju potenzjali sinifikanti għas-saħħa minħabba l-preżenza possibbli tas-Salmonella fil-laħam tar-rettili, jenħtieġ li jiġi stabbilit kriterju tas-sigurtà fl-ikel fir-Regolament (KE) Nru 2073/2005 għal-laħam tar-rettili. Jenħtieġ li dan il-kriterju tas-sikurezza tal-ikel jobbliga lill-operaturi tan-negozji tal-ikel jieħdu miżuri fl-istadji preċedenti tal-produzzjoni tal-laħam tar-rettili sabiex jikkontribwixxu għat-tnaqqis tal-preżenza tas-serotipi kollha tas-Salmonella b’sinifikat għas-saħħa pubblika.
                  
               
                     (7)
                  
                  
                     L-istandard internazzjonali EN/ISO 6579 huwa l-metodu orizzontali għas-sejba tas-Salmonella spp fl-ikel u fl-oġġetti tal-għalf tal-annimali. L-Anness I tar-Regolament (KE) Nru 2073/2005 jipprevedi li dak l-istandard ikun il-metodu ta’ referenza għall-kriterji tas-sikurezza fl-ikel kollha tas-Salmonella. Għalhekk, jenħtieġ li jiġi stabbilit bħala l-metodu analitiku ta’ referenza biex tiġi vverifikata l-konformità tas-Salmonella mal-kriterju tas-sikurezza tal-ikel tal-laħam tar-rettili.
                  
               
                     (8)
                  
                  
                     Għaldaqstant, jenħtieġ li r-Regolament (KE) Nru 2073/2005 jiġi emendat skont dan.
                  
               
                     (9)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Ir-Regolament (UE) 2073/2005 huwa emendat kif ġej:
            
                        (1)
                     
                     
                        Fl-Artikolu 2, jiżdied il-punt (q) li ġej:
                        
                                    ‘(q)
                                 
                                 
                                    ‘laħam tar-rettili’ tfisser laħam tar-rettili kif stabbilit fil-punt (16) tal-Artikolu 2 tar-Regolament Delegat tal-Kummissjoni (UE) 2019/625 (*1).
                                 
                              
                           (*1)  Ir-Regolament Delegat tal-Kummissjoni (UE) 2019/625 tal-4 ta’ Marzu 2019 li jissupplimenta r-Regolament (UE) 2017/625 tal-Parlament Ewropew u tal-Kunsill fir-rigward ta’ rekwiżiti għad-dħul fl-Unjoni ta’ kunsinni ta’ ċerti annimali u oġġetti maħsuba għall-konsum mill-bniedem (ĠU L 131, 17.5.2019, p. 18)’"
                        
                     
                  
                        (2)
                     
                     
                        L-Anness I huwa emendat b’konformità mal-Anness ta’ dan ir-Regolament;
                     
                  
         
            Artikolu 2
         
         
            Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta’ Frar 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 139, 30.4.2004, p. 1.
         
            (2)  ĠU L 139, 30.4.2004, p. 1.
         
         
            (3)  EFSA Journal 2017;15(12):5077.
         
            (4)  EFSA Journal (2007) 578, 1-55.
         
            (5)  Il-kodiċi tan-Nomenklatura Magħquda 0208 50 00 u 0210 93 00 kif definiti fir-Regolament ta’ Implimentazzjoni tal-Kummissjoni (UE) 2017/1925 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 282, 31.10.2017, p. 1).
      
      
         
            ANNESS
            L-Anness I tar-Regolament (KE) Nru 2073/2005 huwa emendat kif ġej:
            
                        (1)
                     
                     
                        fil-Kapitolu 1, tiżdied ir-ringiela 1.30 li ġejja:
                        
                                    Kategorija tal-ikel
                                 
                                 
                                    Mikro-organiżmi/it-tossini tagħhom, metaboliti
                                 
                                 
                                    Pjan ta’ kampjunar
                                 
                                 
                                    Limiti
                                 
                                 
                                    Metodu analitiku ta’ referenza
                                 
                                 
                                    Stadju fejn japplika l-kriterju
                                 
                              
                                    n
                                 
                                 
                                    c
                                 
                                 
                                    m
                                 
                                 
                                    M
                                 
                              
                                    “1.30 Laħam tar-rettili
                                 
                                 
                                    
                                       Salmonella
                                    
                                 
                                 
                                    5
                                 
                                 
                                    0
                                 
                                 
                                    Mhux individwat f’25 g
                                 
                                 
                                    EN ISO 6579-1
                                 
                                 
                                    Prodotti mqiegħda fis-suq matul il-ħajja tagħhom fuq l-ixkaffa.”
                                 
                              
                  
                        (2)
                     
                     
                        fil-Kapitolu 1, in-nota ta’ qiegħ il-paġna 2 tiġi sostitwita b’dan li ġej:
                        
                                    “(2)
                                 
                                 
                                    Għall-punti 1.1-1.24, 1.27a, 1.28-1.30 m = M.”